Johan Theorin

Johan Henrik Theorin (født 1963) er en svensk journalist, forfatter og oversetter. Han vokste opp i Nora kommune. Han har skrevet rundt tretti noveller, som har blitt publisert i aviser og antologier. Han er mest kjent for sine bøker med handlinger hentet fra Öland.

Ingvar Ambjørnsen har kalt ham «en påle i nordisk krimlitteratur».

 Karriere 
Theorin debuterte i 2007 med kriminal- og psykologisk-thrilleren Skumringstimen. Romanen var tenkt som første bind i en tetralogi, fire bind fra hver sin årstid på Öland, men det har til nå (2025) blitt seks bind fra Öland. Første bind handler om en liten gutt som forsvant sporløst på Öland en tåkete sensommerdag tidlig på 1970-tallet. 20 år senere ser den langt over åttiår gamle pensjonerte sjøkapteinen Gerlof Davidsson på saken. Boken er solgt til 20 land og har blitt belønnet med Svenska Deckarakademins debutant-diplom og britiske Crime Writers' Associations New Blood Dagger. I 2009 mottok romanen også CWA New Blood Dagger av Crime Writers’ Association.

Oppfølgeren Nattefokk kom i 2008, her blir en kvinne som er nyinnflyttet i fyrvokterboligen funnet druknet, og den lokal historieforteller og etterforskeren Gerlof Davidsson mistenker at det ikke er en ulykke, men et mord. Den ble belønnet med Svenska Deckarakademins pris för bästa svenska kriminalroman, Pocketprisen utdelt av Svenska Förläggareföreningen og Glassnøkkelen for beste nordiske kriminalroman. Den fikk også CWA International Dagger av Crime Writers’ Association. Theorin fikk BMF-plaketten og SKTFs pris-årets forfatter, Partille Bokhandel forfatterstipend, han fikk også Catahyaprisen for novellen "Endast jag är vaken".

Blodleie kom i 2010 og her har Gerlof Davidsson om våren flytte tilbake til sommerhytta. Der finner han sin avdøde kones dagbøker, som inneholder mystiske observasjoner og minner om gamle synder. Samtidig dukker en forvirret mann opp og påstår at han er forfulgt, kort tid etter forsvinner han mot et gammelt steinbrudd, og Gerlof trekkes inn i en gåtefull historie.

I 2011 kommer en bok som ikke er en del av Ölandserien. Sankta Psyko er et sykehus for mentalt forstyrrede i en mellomstor by et sted på den svenske vestkysten. Hvor det også ligger en barnehage. I 2012 kom en samling noveller og essays, På stort alvar – fortellinger fra Öland, der Theorin utforsker Ölands landskap, historie og folketro. Det samme universet som preger hans krimromaner. Den gir et mer personlig og dokumentarisk innblikk i øyas mystikk og stemning.

Den fjerde boken i Ölandserien, Gravrøys, kom i 2014. Den aldrende sjøkapteinen Gerlof Davidsson mottar en mystisk pakke med en dagbok skrevet av en mann som hevder å ha sett Nils Kant, en fryktet skikkelse fra fortiden som skal ha vært død i flere tiår.

Romanen Knackningar ble utgitt i Sverige i 2016 men er ikke utgitt på norsk. Det er en psykologisk thriller med sterke innslag av paranoia og isolasjon, og skildrer en kvinne som hører mystiske lyder i leiligheten sin etter å ha blitt utskrevet fra psykiatrisk behandling. Han fikk Finska deckarsällskapets pris til årets utenlandske forfatter i 2016, for Ölandserien. I 2018 ga han ut sin første barnebok, Slaget om Salajak, i serien Krönikan om Jarmaland og i 2019 kom andre bok Jakten på hwiterna. Barnebøkene er oversatt til norsk.

Etter en pause på flere år kom Theorin med en femte bok i Ölandserien i 2021, Beinrester. En eldre mann kjører til et nedlagt steinbrudd på Öland med hunden sin, hvor han blir drept. Politibetjent Tilda Davidsson og hennes gamle rullator avhengige slektning Gerlof Davidsson begynner å nøste opp i forbindelser mellom fortidens tragedier og nåtidens drap.

Bumerker, nok en roman fra Öland kom i 2023, politibetjent Tilda Davidsson får hjelp av Gerlof Davidsson sin kunnskap om øyas historie når hun skal finne ut av en rekke merkelige hendelser og dødsfall som ser ut til å ha sammenheng med gamle bumerker.

 Bibliografi 
 Skumtimmen ()
 Nattfåk ()
 Blodläge ()
 Sankta Psyko ()

 På stort alvar (2012)

Rörgast (2014)

 Knackningar (2016)
 Slaget om Salajak (2018)
 Jakten på hwitrerna (2019)
 Benvittring (2021)
 Ristmärken (2023)

 Oversettelser til norsk 
Norsk tittelUtgittOversetterOriginaltittelUtgittSkumringstimenKari BolstadSkumtimmen Nattefokk2009Kari BolstadNattfåk Blodleie2010Kari BolstadBlodläge Sankta Psyko2012Kari BolstadSankta Psyko Gravrøys2014Kari BolstadRörgast2013Slaget om Salajak2019Kari BolstadSlaget om Salajak 2018Jakten på hwitrene2020Kari BolstadJakten på hwitrerna2019Beinrester2022Kari BolstadBenvittring 2021Bumerker2024Kari BolstadRistmärken2023

 Priser og utmerkelser 
 Svenska Deckarakademins debutant-diplom 2007, for Skumtimmen
 SKTFs pris-årets forfatter 2008
 Svenska Deckarakademins pris för bästa svenska kriminalroman 2008, for Nattfåk
 Catahyaprisen 2008, for novellen "Endast jag är vaken"
 BMF-plaketten 2008
 Glassnøkkelen 2009, for Nattfåk
 The New Blood Dagger 2009, for Echoes from The Dead (Skumtimmen)
 The International Dagger 2010, for The Darkest Room (Nattfåk)

 Referanser 

 Eksterne lenker 

 Johan Theorin hos forlaget Wahlström & Widstrand
 Ölandsbladet: Om Theorins bakgrunn og debutboken 
 Svenska Dagbladet: Om Theorins bakgrunn og debutboken
 Novellen "Endast jag är vaken"

Kategori:Svenske krimforfattere
Kategori:Svenske journalister
Kategori:Personer fra Göteborg